cyanic-selkie/wikianc huggingface dataset:
M/S Viking XPRS
M/S Viking XPRS on Viking Line -varustamolle huhtikuussa 2008 valmistunut matkustaja-autolautta. Laiva rakennettiin Aker Yardsin Helsingin telakalla. Alus luovutettiin Viking Linelle 21. huhtikuuta 2008.
Hytit
thumb|Alus alkuperäisessä värityksessään huhtikuussa 2008. thumb|M/S Viking XPRS Katajanokan edustalla lähdössä Tallinnaan. Viking Gracen myötä Viking Line muutti hyttiluokkien nimet perinteisistä kirjain-numerolyhenteistä uusiin kuvailevampiin nimiin. Nimet on muutettu hiljalleen myös muilla Viking Linen aluksilla. Kaikissa hyteissä on WC ja suihku.
Käyttöhistoria
Alusta uudistettiin vuonna 2015, jolloin avattiin muun muassa uusi à la carte -ravintola Wine & Dine sekä pienempi Fashion Shop -myymälä kokousosaston yhteyteen. Lisäksi uusittiin kokousosaston aula, leikkihuone ja ravintola Red Rose. Ulkokansille tuli lisää istumapaikkoja.
Cheshire (sarjakuvahahmo)
Taustaa
Vuoden 2005 minisarjassa Villains United Cheshire liittyi Secret Six ryhmään ja hänellä oli romanttinen suhde Catmanin eli Thomas Blaken kanssa ja hän tuli raskaaksi ja synnytti tälle pojan. Tarinassa Justice League: Cry for Justice, superrikollinen Prometheus tuhoaa Star Cityn, minkä seurauksena Lian menetti henkensä. Cheshire hyökkää Royn kimppuun, raivoissaan hänelle, koska hän ei pitänyt Liania turvassa ja loukkasi häntä samalla. Sekä Roy että Cheshire jatkavat taistelua, mutta Roy onnistuu iskemään Cheshiren seinää vasten. Cheshire menettää taistelutahtonsa ja muistelee kyyneleissään lapsensa menetystä. Roy lohduttaa häntä ja he yrittävät nukkua yhdessä, mutta Royn impotenssin vuoksi hän ei pysty miellyttämään Cheshirea sängyssä, mikä aiheuttaa lisää myllerrystä Royn elämään ja pakottaa hänet vihaisesti lähtemään.
Mohamed Labiadh
Mohamed Labiadh (s. 7. elokuuta 1989 Hampuri) on tunisialainen jalkapalloilija. Hyökkääjänä pelaava Labiadh edustaa Saksan Regionalliga Nordissa pelaavaa Victoria Hamburgia.
Slade
Muun muassa yhdysvaltalainen Kiss-yhtye on ilmoittanut Sladen suureksi vaikuttajakseen.
Levytysuran ensiaskeleet (1969–1970)
Vuonna 1970 yhtyeen nimi lyhennettiin muotoon Slade, sillä aikaisempi ei ollut uuden managerin Chas Chandlerin mielestä tarpeeksi iskevä. Hän loi yhtyeelle myös skinhead-imagon, jotta Slade erottuisi pitkätukkaisista valtavirtayhtyeistä. Yhtyeen jäsenten hiukset leikattiin lyhyiksi ja he ryhtyivät pukeutumaan vanhanmallisiin vaatteisiin. Myös levy-yhtiötä vaihdettiin Polydorille. Samana vuonna julkaistiin toinen albumi Play It Loud, joka oli äänimaailmaltaan raskaampi kuin debyyttialbumi. Myöskään Play It Loud ei ollut suuri menestys, mutta yhtye sai haluamaansa huomiota uudella imagollaan.
Suurimman menestyksen aika (1971–1975)
Slade vuonna 1974.|thumb|right Seuraavan vuoden 1974 alussa julkaistu albumi Old, New, Borrowed and Blue nousi jälleen Britannian listaykköseksi. Yhdysvalloissa albumi julkaistiin nimellä Stomp Your Hands, Clap Your Feet. Levyllä Holderin raspin käyttö lauluissa oli suurimmillaan ja levy sisälsi useita raskaita kappaleita, kuten avausraita "Just A Little Bit" ja "We’re Really Gonna Raise the Roof". Vastapainoksi albumilta löytyi myös kevyempää materiaalia, kuten "Everyday", jota on kutsuttu "Sladen Yesterdayksi". Se julkaistiin myös singlenä, jolloin kappale nousi brittilistan kolmanneksi. Kesällä ilmestyi single "The Bangin' Man", joka nousi myös Britanniassa listan kolmanneksi.
Menestys haihtuu (1976–1979)
Seuraavana vuonna 1979 julkaistu albumi Return to Base epäonnistui täysin taloudellisesti. Jotta yhtye ei olisi mennyt vararikkoon, heidän täytyi taloussyistä sulattaa myymättä jääneitä Return to Base -levyjä. Slade oli myös muodostunut lähes vitsiksi radioasemille, minkä vuoksi sen musiikkia ei juurikaan niillä soitettu. Yhtye oli turhautunut tilanteeseen, ja manageri Chas Chandler, joka ei ollut keksinyt ongelmaan ratkaisua, sai osansa kiukusta.
Comeback (1980–1985)
Myöhemmin samana vuonna 1981 julkaistiin seuraava albumi Till Deaf Do Us Part, joka oli musiikillisesti edeltäjäänsäkin raskaampi, ja sitä on usein verrattu AC/DC-yhtyeen hard rockiin. Itse albumi jäi Britanniassa listojen ulkopuolelle, mutta siltä julkaistu single "Lock Up Your Daughters" nousi sijalle 29. Joulukuussa 1982 julkaistiin Slade on Stage -livealbumi.
Virtsa
Ihminen tuottaa keskimäärin 500 litraa virtsaa vuodessa eli vuorokautta kohti 1–2 litraa. Virtsasta on 95 prosenttia vettä ja 2,5 prosenttia virtsa-ainetta eli ureaa, joka on suurina määrinä haitallista. Loput 2,5 prosenttia virtsasta on erilaisia mineraaleja kuten magnesiumia ja kalsiumia. Virtsa sisältää myös virtsahappoa, hippuurihappoa, urobiliiniä sekä fosfori- ja rikkihappoa. Virtsa ei ole myrkyllistä, kuten monissa kulttuureissa uskotaan, mutta nautittuna se saattaa suurina annoksina olla haitallista. Virtsan pH-arvo vaihtelee 4,5:n ja 8:n välillä; normaalisti se on hieman happaman puolella. Voimakkaasti hapan tai emäksinen virtsa on merkki sairaudesta.
Virtsaamisen ongelmat
Virtsan eritykseen saattaa liittyä erilaisia ongelmia. Virtsaamishäiriöt ovat erittäin tavallisia varsinkin ikäihmisillä: valtaosa yli 60-vuotiaista miehistä kärsii jonkintyyppisestä virtsanerityksen ongelmasta.
Pioneerirykmentti
Yleistä
Rykmentin koulutuspaikoista uusin oli vuonna 1991 rakennettu moderni koulutushalli, jossa pioneeri- ja suojelutaistelijoille annettiin alansa kalustokoulutusta erilaisille järjestelmille. Joukkoyksiköt muodostivat Keurusselkä-järven luoteisrannalla sijaitsevan Keuruun varuskunnan.
Kultainen salama (nuortensarja)
Jaksot 1-2: Miljoonakeikka
Liikuntatunnilla Visa huomaa auton, jossa istuvat miljoonakeikkaa suunnittelevat henkilöt. Reko päättää soittaa Niinan kotiin, ja varoittaa kaappauksesta. Seuraavana päivänä Niina haetaan koulusta kotiin taksilla. Koulupäivä päättyy ja toinen miehistä, alkoholisoitunut Petäjän Heikki kaappaa Elisan. Hetken päästä huomaa kaapanneensa väärän tytön. Hakkeri ja Visa menevät ilmoittamaan poliisille kaapparista, mutta poliisivat eivät ota aluksi tosissaan silminnäkijähavaintoa, kunnes poliisiasemalle tuodaan uhkauskirje, jossa vaaditaan Syrjän perheeltä lunnasrahoja. Reko lähtee mopolla perään kaappariautoa. Perässä juoksee Bella, joka löytää Rekon ja auton. Bella lähtee uimaan kohti saarta, ja Reko lähtee perään.
Orelle
Orelle on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 19 kilometriä Saint-Jean-de-Mauriennen kaupungista kaakkoon.
Eskolanvuori
Tutkimuksia
Vuonna 1943 kävi Nisula tutkimassa paikkaa. Hänen mielestään paikka oli linnavuori. Sitä vastoin Timo Jussila, joka on vieraillut vuosien 1996 ja 2002 inventointien yhteydessä paikalla, pitää kivivalleja luonnonmuodostelmina.
Kaivos
Kultakaivosten syanidirikastus
Kun malmi on uutettu laimennetussa natriumsyanidiliuoksessa, kulta-aines imeytetään puuhiileen, suodatetaan ja ylimääräinen syanidiliuos varastoidaan suuriin jäämäaltaisiin. Joillakin kaivoksilla ylimääräinen syanidi tuhotaan kemiallisesti, mutta usein se vain vuodatetaan laimennettuna kaivosluvan ehtojen mukaan. Altaan murtuminen tai vuoto saattaa päästää syanidia ympäristöön. Tavallisimmat syanidia kullan uuttamiseen käyttävät menetelmät ovat
Energiankulutus
Kaivostoiminta on yleisesti varsin energiaintensiivistä. Avolouhoksissa kivimassojen siirtäminen maansiirtokoneilla kuluttaa polttoainetta ja aiheuttaa hiilidioksidipäästöjä. Esimerkiksi Kittilän Suurkuusikon kultakaivoksessa suunnitellaan vuosittain siirrettävän 750.000 tonnia kiveä. Rikastusprosessissa mineraaleja erottavien liuosten pumppaus edellyttää suurta sähkötehoa. Suurkuusikon kaivoksen rikastusprosessin maksimitehontarve on 11–14 MW.
Kaivosten lupa-asiat
Malminetsintälupa tarvitaan aina jos etsinnästä syntyy haittaa ihmisten terveydelle, turvallisuudelle tai elinkeinotoiminnalle. Myös maisemallisten tai luonnonsuojelullisten arvojen heikentyessä lupa tarvitaan. Uraanin ja toriumin etsintään vaaditaan aina malminetsintälupa.
Kaivosturvallisuusluvalla pyritään huolehtimaan kaivosten rakenteellisesta ja teknisestä turvallisuudesta, sekä vaaratilanteiden ja onnettomuuksien ehkäisemisestä. Lupahakemukseen tulee liittää riskiarvio, josta tulee ilmetä hakijan tunnistaneen kaivosturvallisuutta vaarantavat seikat sekä arvioida niiden todennäköisyys. Lisäksi pitää esittää toimenpiteet, joilla vaaratekijöitä pyritään ehkäisemään. Myös pelastussuunnitelma on laadittava. Tukes tarkastaa kaivokset luvan myöntämisen jälkeen ja myös käytössä olevia kaivoksia tarkastetaan säännöllisin väliajoin.
Suomen lainsäädännön mukaan ympäristölupa tarvitaan kaikkeen ympäristön pilaantumisen vaaraa aiheuttavaan toimintaan. Ympäristölupa on laitoskohtainen ja siinä määritetään laitoksen toiminnalle asetetut ehdot. Ympäristölupahakemuksessa vaaditaan kuvaus muun muassa laitoksen toiminnasta, laitoksen ympäristöstä, käytettävistä varotoimista, ympäristöriskiä pienentävästä tekniikasta, käytettävistä raportointi- ja tarkkailumenetelmistä sekä arvio ympäristövaikutuksista.
Ultramoniottelu
1. päivä: 100 m juoksu, pituushyppy, 200 m aitajuoksu, kuulantyöntö, 5 000 m, 800 m, korkeushyppy, 400 m, moukarinheitto, 3 000 m estejuoksu.
1. päivä: 100 m aitajuoksu, korkeushyppy, 1 500 m, 400 m aitajuoksu, kuulantyöntö, 200 m.
She-Hulk: Attorney at Law
Juoni
Jennifer Walters, on yli 30-vuotias sinkkunainen ja asianajaja, josta tulee serkkunsa, Bruce Bannerin, veren vaikutuksesta suurikokoinen, vihreä supersankari Hulktar, ja pian tämän jälkeen myös vastaperustetun superihmisten lakiosaston keulakuva.
Jyväskylän seminaari
pienoiskuva|[[Ludvig Isak Lindqvistin laatima asemakaavakartta Jyväskylän seminaarista (1877).]] thumb|250px|Jyväskylän seminaarin opetusohjelmaan kuului voimistelu. Seminaarin naisosastolaisia voimistelupuvuissaan sauvoineen vuonna 1897. thumb|250px|Jyväskylän seminaarin miesosaston oppilaita 1900-luvun alussa pukeutuneina parhaisiinsa. Jyväskylän seminaari oli vuonna 1863 perustettu Suomen ensimmäinen opettajaseminaari.
Walter von Reichenau
Sotilasura
Reichenau liittyi Saksan armeijaan 18-vuotiaana elokuussa 1903. Seuraavana vuonna hän yleni luutnantiksi 1. kaartin kenttätykistörykmentissä. Vuonna 1911 hän aloitti opinnot sotakorkeakoulussa. Ensimmäisen maailmansodan ajan hän palveli yleisesikunnassa saaden oppia nerokkaalta strategilta Max Hoffmannilta. Hänet palkittiin 1. ja 2. luokan rautaristeillä ja pian sodan lopun jälkeen 28. marraskuuta 1918 hänet ylennettiin kapteeniksi.
Natsi-Saksan aikana
Everstiksi ylennetyn Walther von Reichenaun setä Friedrich von Reichenau, Adolf Hitlerin innokas kannattaja, tutustutti veljenpoikansa Hitleriin vuotta ennen kansallissosialistisen puolueen valtaannousua. Puolue otti vallan Saksassa 30. tammikuuta 1933. Reichenau katkaisi siteensä preussilaiseen upseeriluokkaan ja liittyi Hitlerin tukijoihin. Hänestä tuli natsien ja upseeriston yhteysmies ja hän saavutti pian Hitlerin ja kansallissosialistisen puolueen suosion. Reichenau ylennettiinkin kenraalimajuriksi verrattain nopeasti 1. helmikuuta 1934.
Reichenau ja sotaministeriksi nimetty Blomberg olivat huolestuneita SA-joukkojen johtajan Ernst Röhmin unelmasta muuttaa joukkonsa uuden järjestelmän ensisijaiseksi armeijaksi ja asettaa itsensä sotavoimien päälliköksi. Elokuussa 1933 Röhm lähetti Reichenaulle kirjeen, jossa kertoi Reichswehrin kelpaavan vain kasvatuslaitokseksi hänen tulevalle sota-armeijalleen. Kesällä 1934 Reichenau varoitti Hitleriä, ettei tämä saisi armeijan ja upseeriston tukea niin kauan, kuin Röhm olisi mukana kuvioissa. Jo saman vuoden elokuussa pitkien puukkojen yönä natsit suorittivat puhdistuksia omien ja vihollistensa joukoissa Hitlerin määräyksestä. Röhm teloitettiin ja SA-joukkojen valta-asema ja merkitysä vähenivät.
Operaatio Barbarossa
Reichenaun innokas natsimielisyys ja kansallissosialistisen puolueen kanssa jaettu maailmankuva olivat syynä siihen, että Hitler luotti Reichenauhun enemmän kuin moniin muihin kenraaleihin. Reichenau oli myös pätevä sotilas. Loppuvuonna 1941 Hitler yritti jälleen saada Reichenaun Wehrmachtin johtoon, mutta jälleen suunnitelma kohtasi vastustusta. Sotilasjohto piti Reichenauta liian poliittisena. Tammikuussa 1942 von Reichenau sai sydänkohtauksen ja hänet päätettiin siirtää Saksaan sairaalaan lentokoneella. Hänen sanotaan usein kuolleen lentokoneonnettomuudessa, mutta on myös esitetty, että vakavasti sairasta Reichenauta siirtänyt lentokone olisi joutunut tekemään hätälaskun lentokentälle Pultavassa ja Reichenau olisi kuollut laskeutumisen aikana toiseen sydänkohtaukseen.
Kirkkovuori
Kirkkovuori on Kymeenlaaksossa Virolahden Häppilässä sijaitseva todennäköinen linnavuori. Käsitys, että kohde on muinaislinna, perustuu mäeltä tehtyihin esinelöytöihin ja paikan sopivuudesta linnavuoreksi.
American Idol (2. tuotantokausi)
Semifinaalit
Kiistanalaisuutta syntyi, kun semifinalisti Frenchie Davis joutui jättämään ohjelman, koska neljä vuotta ennen ohjelmaa otettuja yläosattomia kuvia löytyi lapsiporno-sivustolta.
Egon Friedell
thumb|Egon Friedelin muistolaatta Wienissä. Egon Friedell, aiemmin Egon Friedmann, (21. tammikuuta 1878 Wien, Itävalta – 16. maaliskuuta 1938 Wien, Itävalta) oli itävaltalainen kirjailija, filosofi, kulttuurihistorioitsija, teatterikriitikko, näyttelijä ja dramaatikko. Hän on tunnettu ennen muuta teoksestaan Uuden ajan kulttuurihistoria. Kirjailija Thomas Mann piti Friedelliä yhtenä "parhaista saksan kielen tyylitaitureista".
Elämä
1930-luvun alusta lähtien Friedell alkoi vetäytyä syrjään teatterimaailmasta ja keskittyä kesähuvilallaan Tirolin Kufsteinissa kirjoittamaan Uuden ajan kulttuurihistorian rinnakkaisteosta Vanhan ajan kulttuurihistoriaa. Sen Egyptiä, Etu-Aasiaa ja muinaiskreetalaista kulttuuria käsittelevä ensimmäinen osa (Kulturgeschichte des Altertums) ilmestyi Sveitsissä vuonna 1936. Müncheniläiskustantamo ei enää voinut teosta julkaista, koska Friedellin koko tuotanto oli joutunut Saksassa kiellettyjen kirjojen listalle. Keskeneräiseksi jäänyt toinen osa Kreikan kulttuurihistoria (Kulturgeschichte Griechenlandes) julkaistiin postuumisti vasta sodan jälkeen 1949.
Tammikuussa 1938 sairastellut, diabeteksesta kärsivä Egon Friedell esiintyi viimeisen kerran näyttämöllä Wienissä 60-vuotissyntymäpäiväänsä juhlistaakseen. Kansallissosialistisen Saksan tunkeuduttua Itävaltaan saman vuoden maaliskuussa alkoivat myös Wienissä juutalaisiin, kommunisteihin, sosialisteihin ja kristillissosiaalisiin kohdistuneet vainot ja pidätykset. Muutaman päivän aikana Wienissä vangittiin noin 70 000 ihmistä. Friedellin ystävät olivat turhaan pyytäneet häntä pakenemaan ja jättämään Itävallan. Hän ei kuitenkaan halunnut poistua kodistaan. Kun SA-joukkoihin kuuluva miesryhmä tunkeutui maaliskuun 16. päivän iltana Friedellin asunnolle, hän surmasi itsensä heittäytymällä kadulle kotitalonsa kolmannesta kerroksesta.
Friedellin kulttuurifilosofia
Friedellin mukaan menneisyys levittää esineiden ylle harsoesiripun, joka saa kaiken menneen näyttäytymään meille "maagillisen tapahtumisen hohteessa ja tuoksussa", mihin historian pääviehätys juuri pohjautuukin. Tämän vuoksi legenda on ainoa muoto, jossa voimme kuvitella ja myötäelää historiaa. "Kaikki historia on satua, mythosta ja sellaisena henkisten kykyjemme kulloisenkin tilan tuotetta." Se mitä Friedell sanojensa mukaan teoksellaan halusi ilmaista, "ei ollut muuta kuin uudenajan nykyinen legenda".
Tyrskyputket
Tyrskyputket (Astydamia) on sarjakukkaiskasvien heimoon kuuluva pieni suku, johon luetaan kuuluvaksi vain tyrskyputki (Astydamia latifolia).
Kemia
Kemiantutkimuksen tuloksia ovat esimerkiksi muovit, maalit, lääkkeet, lannoitteet, polttoaineet, pesuaineet, räjähteet ja metalliseokset. Kemiantuotteilla on ollut suuri merkitys modernin yhteiskunnan materiaalisen perustan mahdollistamisessa esimerkiksi lannoitteiden ja polttoaineiden myötä ja erilaisia kemiantuotteita varten on syntynyt niitä jalostava kemianteollisuus. Kemia mahdollistaa erilaisten ihmisille hyödyllisten aineiden tuottamisen ja nykyään tämä tuotanto on organisoitunut kustannustehokkaaksi teollisuustuotannoksi. Tavallisesti tällöin on kyse prosessiteollisuudesta, jossa hyödynnetään kemiallisten käsittelyvaiheiden lisäksi myös fysikaalisia käsittelyvaiheita. Ilman kemiaa esimerkiksi öljyn jalostaminen bensiiniksi ei olisi mahdollista. Kemia jaetaan viiteen alaan: orgaaniseen kemiaan, epäorgaaniseen kemiaan, fysikaaliseen kemiaan, analyyttiseen kemiaan ja biokemiaan.
Suomi
Suomessa on valmistettu tervaa suuressa mitassa 1500-luvulta lähtien. Suomalaisen kemianteollisuuden panivat alulle apteekkarit. Johan Jacob Julin (1787–1853) perusti typpihappotehtaan Turkuun ja metalliyrityksen Fiskariin. Ensimmäinen paperitehdas perustettiin 1667. Se käytti raaka-aineena lumppuja. Nokialle perustettiin sulfiittiselluloosatehdas vuonna 1885.
Kemia tieteenalana
Muita, pienempiä aloja ovat lääkekemia, fytokemia, ympäristökemia, materiaalikemia, polymeerejä tutkiva polymeerikemia, öljyjä tutkiva petrokemia sekä radioaktiivisia aineita tutkiva radiokemia. Kemiallisia menetelmiä hyödyntää myös molekyylilääketiede.
Opiskelu Suomessa
Kemiaa opetetaan myös kemian tekniikan opetusta antavissa teknillisissä yliopistoissa: Aalto-yliopiston teknillinen korkeakoulu, Oulun yliopisto, Åbo Akademi ja Lappeenrannan teknillinen yliopisto. Kemiantekniikkaa voi opiskella myös joissakin ammattikorkeakouluissa ja ammattikouluissa.
Virkasyytemenettely Donald Trumpia vastaan
Virkasyytemenettely Donald Trumpia vastaan voi tarkoittaa jompaakumpaa seuraavista oikeusprosesseista Yhdysvaltain presidentti Donald Trumpia vastaan:
The Road to Escondido
Vuonna 2008 albumi voitti Grammy-palkinnon kategoriassa paras nyky-blues albumi.
Sinopin maakunta
Sinopin naapurimaakuntia ovat Kastamonu, Çorum ja Samsun.
Wes Craven
Nuoruus, opiskelu ja ensimmäiset työpaikat
Wesley Craven syntyi Clevelandissa 1939. Hänen vanhempansa Paul, joka kuoli Wesleyn ollessa viisivuotias, ja Caroline olivat baptisteja, jotka kasvattivat Wesleyn tiukkojen sääntöjen alaisuudessa.
Scream-sarja ja viimeiset elokuvat
Cravenin palasi pitkän elokuvan ohjaustyöhön slasher-elokuvassa My Soul to Take (2010). Kolmiulotteisena kuvattu elokuva oli Cravenin viimeinen käsikirjoitus. Viimeiseksi ohjaustyöksi jäi Scream 4, jossa hän teki jälleen yhteistyötä aiemmissakin Screamissa mukana olleen käsikirjoittajan Kevin Williamsonin kanssa.
Kiinan kansantasavallan historia
Historia ennen kansantasavallan perustamista, mukaan lukien perustamiseen suoraan johtaneet tapahtumat, ovat artikkeleissa Kiinan tasavallan historia ja Kiinan sisällissota. Valtiosta yleensä kertova artikkeli on Kiina.
Suuri harppaus (1958–1960)
Vuonna 1957 Kiinan puolustusministeri Peng Dehuai vieraili Moskovassa, missä häntä yritettiin suostutella syrjäyttämään Mao. Peng kieltäytyi, mutta hänet erotettiin puolustusministerin tehtävistä epäiltyjen Hruštšov-suhteiden vuoksi ja korvattiin Lin Biaolla. Marraskuussa 1958 Mao erosi presidentinvirasta, johon nimitettiin Liu Shaoqi. Mao jatkoi kuitenkin puolueen puheenjohtajana.
Alue on edelleen kiistanalainen Intian ja Kiinan kesken sekä osa laajempaa Kashmirin kysymystä, missä myös Pakistan on osallisena.
1970-luku
Kiinan diplomaattinen sulkeutuminen loppui 1970-luvun alussa. Kiinan kansantasavalta hyväksyttiin Taiwanin tilalle YK:n jäseneksi 1971. Yhdysvaltain presidentti Richard Nixon vieraili Kiinassa 1972, suhteet normalisoitiin ja Yhdysvallat sitoutui yhden Kiinan politiikkaan. Vakuuteltiin rauhantahtoa Aasiassa ja maat perustivat toimistot toistensa pääkaupunkeihin.
Neljä modernisaatiota
Vuonna 1975 määriteltiin neljä modernisaatiota, joiden avulla Kiinan piti nousta vuosisadan loppuun mennessä maailman johtavien valtioiden joukkoon. Nämä olivat maatalouden, teollisuuden, kansallisen puolustuksen, sekä tieteen ja teknologian modernisaatiot. Maon mielestä maatalous oli ensisijainen. Säädettiin uusi perustuslaki, joka oli vasemmistolainen. Se mainitsi jälleen proletariaatin diktatuurin, säilytti kansankommuunit sekä yksityispalstat ja kansalaisille määriteltiin oikeus kirjoittaa seinälehtisiä, kokoontua ja lakkoilla. Nämä oikeudet poistettiin myöhemmin.
Talousuudistukset vuodesta 1978
Keskuskomitean täysistunnossa 1978 Dengin ohjelma valittiin viralliseksi linjaksi. Talouden kehittämisestä tehtiin keskeisin kysymys, luokkataistelun sijaan. Maon todettiin tehneen virheitä. Lähes kolmen miljoonan ihmisen maineet palautettiin. Dengin tukijoukko kasvoi ja tilanomistajien ja kapitalistien leimat poistettiin, hyvin käyttäytyneet laskettiin henkisesti työläisiksi muuttuneiksi ja heille annettiin äänioikeus. Yhteisrintamaelin ja demokraattiset puolueet elvytettiin. Mao-kulttia alettiin purkaa.
Vuonna 1978 maahan alettiin houkutella ulkomaisia investointeja. Ensimmäiset projektit eivät sujuneet kovin hyvin, mutta tulokset paranivat aikaa myöten. Pankkilainoja suosittiin rahoituskeinona. Teknologiaa uudistettiin ja pyrittiin oppimaan lännestä. Kevyen teollisuuden ja maatalouden kehitys vauhdittui ja palkkataso nousi huimaa vauhtia, minkä vuoksi myös kulutus kasvoi, esimerkiksi televisioiden kulutus kymmenkertaistui välillä 1978–1981. Ajatuksena oli että marxismin tuli yhdistää teoria ja käytäntö, toimimattomista teorioista piti luopua. Niinpä perustettiin kokeilualueita uudistuksille. Maa oli sosialismin oppien mukaan yhteistä, mutta sitä voitiin vuokrata.
Vuonna 1984 tehtiin sopimus Hongkongin palauttamisesta 1997, sille taattiin oma hallintojärjestelmä 50 vuodeksi. Macao sovittiin palautettavaksi 1999, Portugali oli tarjonnut sitä jo 1975, mutta silloin sitä ei huolittu. Sopimus Macaon palauttamisesta vuonna 1999 solmittiin 13. huhtikuuta 1987. Palautukset nähtiin imperialismin loppuna.
Vuonna 1988 perustuslakia uudistettiin, yksityisomaisuus sai lain turvan. Kaikki maa kuuluu kuitenkin edelleen valtiolle. Kiinan diplomaattinen asema virkistyi ja johto vieraili joka puolella, samoin maailman johtajat vierailivat Kiinassa. Suhteet Taiwaniinkin lämpenivät ja taiwanilaiset saivat luvan vierailla mantereella 1987.
Vuodesta 2010
Tavoitteena on ollut nostaa Kiina maailmantalouden veturiksi. Kiina haluaa täyttää kansainväliset markkinat tuotteillaan, ja Uudeksi silkkitieksi nimetty Vyö- ja tie kehityshanke on siihen suunnitelma. Biljoonan dollarin uusi silkkitie on ihmiskunnan historian kallein hanke. Kiinalaiset vievät ulkomaille pääomaa sekä teknologiaa ja rakentavat rautateitä, merireittejä ja teitä, jotka johtavat muualle Aasiaan, Eurooppaan ja Afrikkaan. Reitin varrelle tulee satamia, rautatieasemia sekä teollisuusalueita. Presidentti Xi Jingpingin mukaan "vuosisadan projektissa" Kiina rakentaa nopean rautatien Kiinasta suoraan Länsi-Eurooppaan; Pakistanissa Kiina rakentaa suursatamaa, valtatien Himalajan yli ja Afrikassa jättiäissataman ja rautatien Etiopiaan.
Rabat
Maantiede ja ilmasto
Rabat sijaitsee Atlantin valtameren rannalla, Bou Regreg -wadin suulla vastapäätä Salén kaupunkia. Kaupungin pohjoisosassa on 1600-luvulla rakennettu Oudaïan linnoitus, jossa on Almohadien aikainen portti, andalusialaistyyppinen puutarha ja museoksi muutettu koraanikoulu. Jokisuu on madaltunut sedimentin kertymisen myötä, eikä kaupungilla ole enää merkitystä satamakaupunkina.
Historia ja nähtävyydet
Rabat liitettiin historiaan ja kulttuuriin liittyvin perustein vuonna 2012 Unescon maailmanperintöluetteloon.
Edoardo Sanguineti
Edoardo Sanguineti (9. joulukuuta 1930 Genova, Italia – 18. toukokuuta 2010 Genova, Italia) oli italialainen runoilija, kirjailija, kielenkääntäjä ja poliitikko. Hän oli Genova kaupunginvaltuustossa vuosina 1976–1979 ja istui vuosina 1979–1983 maansa parlamentin edustajainhuoneessa sitoutumattomana kommunistipuolueen listalta.
Tyrskyputki
Kukat
Tyrskyputki kukkii helmi-toukokuussa. Sen kukinnot ovat kerrannaissarjoja, joissa on suuri määrä keltaisia kukkia.
Sähkömagnetismi
Sähkömagnetismin sovellukset läpäisevät koko modernin yhteiskunnan. Sähkömagnetismin teoria mahdollistaa muun muassa sähkövoimatekniikan ja elektroniikan. Sähköenergia on yksi modernin yhteiskunnan perustarpeista.
Sähkömagnetismin teorialla on ollut keskeinen rooli modernin fysiikan kehityksessä. Ensinnäkin oletus, että valon nopeus on sama kaikissa inertiaalikoordinaatistoissa, johti Albert Einsteinin erityiseen suhteellisuusteoriaan vuonna 1905. Max Planckin ehdottama mustan kappaleen säteilylaki ja Albert Einsteinin valosähköisen ilmiön selitys puolestaan osoittivat, että valo voi absorboitua ja emittoitua vain erillisinä kvantteina, joita kutsutaan fotoneiksi. Tämä johti kvanttimekaniikan kehittämiseen. Kvanttimekaniikan teoria, joka kuvaa sähkömagneettista kenttää tunnetaan nimellä kvanttielektrodynamiikka. Korkeissa energioissa heikko vuorovaikutus yhdistyy sähkömagneettisen vuorovaikutuksen kanssa sähköheikoksi vuorovaikutukseksi.
Lorenz SZ-40/42
Käyttö
Jokaisessa Tunny-yhteydessä oli neljä SZ-laitetta, lähettävä ja vastaanottava laite molemmissa päissä. Jotta koodaus ja purku onnistuisi, lähettävä ja vastaanottava laite piti asetella samoihin alkuarvoihin: Päälle ja pois asetetut nokat sekä pyörien alkuasennot. Nokkien asetuksia vaihdeltiin harvoin ennen kesää 1944. P-pyörien nokka-asetukset vaihdettiin alun perin neljännesvuosittain mutta myöhemmin kuukausittain. K-pyörien asetukset vaihtuivat kuukausittain mutta M-pyörien päivittäin.
Lähetyksen aluksi viestikohtaiset pyörien aloitusasennot ilmoitettiin salaamattomalla 12-merkkisellä indikaattorilla jota verrattiin koodikirjaan, josta luettiin pyörien alkuasennot. Lokakuusta 1942 alkaen siirryttiin käyttämään QEP-kirjaa, joka saattoi sisältää sadasta ylöspäin eri koodia ja joka vaihdettiin kun koodit oli käytetty. QEP-kirjasta valittiin koodi jonka kaksi viimeistä merkkiä lähetettiin vastaanottajalle asetusten tekoa varten. Samoja viestiasetuksia ei ollut tarkoitus käyttää kahdesti, mutta joskus niin tehtiin silti, mistä oli seurauksena päällekkäisyys (engl. depth) jota kryptoanalyytikot saattoivat käyttää apuna salauksen murtamiseen.
Tunnyn kryptoanalyysi
Eräs saksalainen salauskoneen käyttäjä teki virheen lähettämällä kaksi viestiä samalla avaimella koodattuna. Pitkälti tämän virheen avulla Bletchley Parkin kryptoanalyytikot pystyivät selvittämään salauskoneen perustoiminnan.
Koodin murtaminen
Oletettakoon että kaksi selkoviestiä V1 ja V2 on koodattu samalla avaimella A ja on saatu kaksi salaviestiä S1 ja S2. Koska salaviestivirrat S1 ja S2 sisältävät saman avainvirran, niiden XOR-vertailu eliminoi avainkomponentin ja jäljelle jää viestien eroavaisuuksia kuvaava merkkivirta E: joten jos voidaan selvittää salaviestien S1 ja S2 eroavuudet, sama erotusmerkkivirta pätee myös selkoviestien välillä: Sovittamalla jommaksikummaksi viestiksi arveltua tai tunnettua selkotekstiä C (crib) erotusvirtaan, oikean olettaman tuloksena on myös ymmärrettävää tekstiä: edelleen voidaan ratkaista avain A:
Ricardo Rosset
Vuonna 1998 Rosset ajoi Tyrrell-tallin autoa, mutta hävisi jälleen selvästi tallikaverilleen, joka oli nyt Toranosuke Takagi. Kausi sujui heikosti: Ricardo Rosset pääsi vain 4 kertaa maaliin kun osakilpailuja oli 16. Rosset myös karsiutui kilpailusta 4 kertaa, koska jäi aika-ajoissa 107:n prosentin säännön ulkopuolelle. Paras sijoitus Rossetille tuona kautena oli kahdeksas Kanadan GP:ssä.
Kauden 1998 jälkeen Rosset lopetti kilvanajon ja keskittyi urheiluvälinekauppaan Brasiliassa.
Stoa (veistos)
Synty ja tila
Stoa suunniteltiin ja toteutettiin yhteistyössä ympärillä olevien rakennusten suunnittelijoiden kanssa. Sen hahmo ja mittasuhteet pyrittiin suhteuttamaan ympäristön kanssa.
Graz 99ers
Joukkueenjohto
Lähde: EliteProspects
Luettelo televisiosarjan Helppo elämä jaksoista
Tämä on luettelo televisiosarjan Helppo elämä jaksoista.
Paras naispääosa musikaali- tai komediasarjassa (Golden Globe)
Paras naispääosa musikaali- tai komediasarjassa on yksi Golden Globe -palkinnon televisio-ohjelmille jaettavien palkintojen palkintosarjoista.
Vietnamin demokraattinen tasavalta
Pohjois-Vietnam, virallisesti Vietnamin demokraattinen tasavalta , oli Kaakkois-Aasiassa vuosina 1945–1976 sijainnut valtio, joka hallitsi Vietnamin pohjoisosaa ja taisteli Vietnamin sodassa Yhdysvaltoja ja Etelä-Vietnamia vastaan.
Pohjois-Vietnamin hallitus määräsi yleisen liikekannallepanon 4. heinäkuuta 1966. Se koski kaikkia 18–30-vuotiaita pohjoisvietnamilaisia.
Island Lake (järvi)
Järven ranta-alueilla asuu kaiken kaikkiaan noin 7 500 ihmistä, joista suurin osa on alueen alkuperäisasukkaita. Alueen suurin asutuskeskus on Garden Hill, jossa asuu 3 800 henkeä. Muita asutuskeskuksia ovat Island Lake sekä St. Theresa Point.
Hedelmöitys
thumb|Siittiö yrittää tunkeutua munasoluun hedelmöittääkseen sen Hedelmöitys tarkoittaa sukusolujen yhdistymistä, jossa uusi yksilö saa alkunsa. Eläimillä kyseessä on munasolun ja siittiön yhdistyminen, joko naaraan kehon sisällä tai ulkopuolella. Uuden yksilön kehittymisprosessia kutsutaan lisääntymiseksi.
Tsygootin muodostuminen
Munasolun sisään päästyään siittiö liikkuu kohti munasolun prenukleusta, siittiön pronukleus kasvaa, sen häntä irtoaa ja tuhoutuu. Sekä munasolun että siittiön pronukleuksien kasvaessa tapahtuu molemmissa DNA:n replikaatio. Sen jälkeen ne sulautuvat yhteen ja muodostavat hedelmöityneen munasolun, eli tsygootin.
Eduard Hämäläinen
Urheilu-ura
Vuonna 1994 Hämäläiselle järjestettiin asuinpaikka ja harjoitteluolot Kuortaneelta Suomesta. Hämäläinen kuitenkin edusti Valko-Venäjää vielä 1995 Göteborgin MM-kisoissa, joissa hän jälleen pääsi kakkossijalle O'Brienin voitettua, ja 1996 Atlantan olympialaisissa, joissa hän sijoittui viidenneksi.
Urheilu-uran jälkeen
Urheilu-uransa jälkeen huonosti suomen kieltä taitava Hämäläinen muutti Saksaan asumaan. Nykyisin hän asuu jälleen Suomessa. Hän työskenteli vuoteen 2018 saakka nuorten ottelijoiden valmentajana ja on ollut sen jälkeen rakennusalalla.
Haukiveden linnasaari
Tutkimuksia
Ainoa maininta linnasaaren tutkimuksista on vuodelta 1988, kun Helena Taskinen kävi tarkastamassa kohteen.
Saksikäsi Edward
Juoni
Muun perheen laittaessa joulukoristeita esille Edward veistää jääkuutiosta enkelin. Jäästä lentävät lastut näyttävät putoavilta lumihiutaleita, ja Kim tanssii niiden alla. Jim huutaa Kimiä, minkä seurauksena Kimin tanssi keskeytyy ja Edward viiltää tätä vahingossa käteen. Jim väittää, että Edward vahingoitti Kimiä tahallaan, ja hyökkää Edwardin kimppuun. Edward pakenee talolta, raastaa Pegin antamat vaatteet yltään ja vaeltaa naapurustossa raivon vallassa. Kun Kim näkee tämän, hän eroaa Jimistä välittömästi. Jim menee ystävänsä pakettiautolle juomaan itsensä humalaan. Sillä välin, kun Peg, Bill ja Kevin etsivät Edwardia erään ystävän talosta, Edward palaa Boggsien talolle Kimin kanssa. Kim on järkyttynyt ja pyytää Edwardia pitelemään häntä, mutta tämä kieltäytyy terävien saksiensa vuoksi. Sen sijaan Kim tarttuu Edwardiin ja halaa häntä itse. Tilanne pahenee, kun Jimin humaltunut ystävä miltei ajaa Kevinin päälle. Edward työntää Kevinin syrjään, mutta jännittyneessä tilassaan hän viiltää Kevinin kasvoja. Sivustaseuraajat luulevat, että Edward hyökkäsi Kevinin kimppuun tahallisesti. Yrittäessään rauhoittua Edward viiltää vahingossa erään miehen kasvoja, ja kun Peg yrittää saada Edwardin palaamaan kotiin, tämä viiltää Jimin käsivartta. Alkaa kuulua lähestyvän poliisiauton sireenien ulvontaa, ja Edward pakenee kukkulalla sijaitsevaan kartanoonsa. Naapurit lähtevät vihaisena väkijoukkona hänen peräänsä. Allen yrittää turhaan käännyttää ihmisiä takaisin ampumalla ilmaan ja väittämällä, että kaikki on ohi. Väkijoukko vaatii kuitenkin Joyce etunenässä saada todistaa se omin silmin.
Kulttuuriset viittaukset
Pertti Jarlan Fingerpori-sarjakuvassa esiintyy Saksikäsi Edwardiin viittaava hahmo Natsikäsi-Edward.
Laiton nuuskakauppa Suomessa
Myynti
Nuuskaa tuodaan Ruotsista Suomeen satojen nuuskakiekkojen määrissä. Nuuskamyyjät myyvät nuuskaa tolppa (10 nuuskakiekon paketti) kerrallaan. Tolppa maksaa Ruotsissa noin 15-20 euroa ja se myydään Suomessa yleensä hintaan 30-35 euroa. Usein nuuskatolppia taas jälleenmyyvät yksi kiekko kerrallaan nuuskan välittäjät kappalehintaan 5 euroa kiekosta. Tolppa tuottaa tällä tavoin noin 15-25€ ellei nuuskia osteta suoraan Ruotsista. Nuuskan halpa hinta ja suuri määrällinen saatavuus johtaa alaikäisten käsiin suuren määrän nuuskaa.
Craniopagus parasiticus
Manar Maged
Leikkaus tapahtui Magedin ollessa kymmenen kuukauden ikäinen Benhan kaupungissa Egyptissä 9. helmikuuta 2005. Hän pääsi kotiin 28. toukokuuta 2005.
Mauritiuksenkutoja
Mauritiuksenkutoja (Foudia rubra) on erittäin uhanalainen Mauritiuksen lounaisosassa elävä lintu.
García II (Galicia ja Portugali)
Garcían karkotus kuningaskunnastaan
Ferdinand I:n pojista vanhin Sancho ei hyväksynyt isänsä päätöstä valtakunnan jakamisesta. Hän riiteli isänsä suosikin Alfonson kanssa ja löi tämän 1068 Llantadan taistelussa. Voitto ei tuonut Sancholle lisää maita, mutta Garcían kustannuksella hän hyötyi enemmän: vuonna 1071 hän pakotti despoottisen ja epäluuloisen Garcían luopumaan vallasta ja lähetti tämän vankeuteen Sevillaan.
Helsingin VPK
Toiminta
Helsingin VPK:n toiminta voidaan jakaa esimerkiksi seuraavasti:
Hälytysosasto
Helsingin VPK:n saamat hälytystehtävät hoitaa hälytysosasto. Vuonna 2015 tehtäviä oli 77. Määrä on kasvanut vuodesta 2006 lähtien voimakkaasti ennen kaikkea eläintenpelastustehtävien lisääntymisen vuoksi. Vuonna 2015 eläinpelastustehtäviä oli noin 49 kappaletta.
Helsingin VPK on yksi niistä kuudesta helsinkiläisestä sopimuspalokunnasta, jotka ovat mukana ns. vastehälytyksissä; hätäkeskus hälyttää tietyissä tehtäväluokissa pelastuslaitoksen ammattiyksiköiden lisäksi myös lähimmän tuki-luokan sopimuspalokunnan sammutusyksikön suoraan tehtävään. Näitä tehtäviä oli vuoden 2015 hälytyksistä 9 kappaletta. Tämä toiminta käynnistettiin vuoden 2015 alusta alkaen.
Naisosasto
Naisosasto tukee edellä mainittuja toimintoja järjestämällä esimerkiksi muonituksen tilaisuuksiin ja huoltamalla harjoitusvarusteita. Naisosaston jäsenet kehittävät turvallisuuteen liittyviä tietojaan ja taitojaan vierailukäynneillä ja pelastusliittojen järjestämillä kursseilla. Osasto kokoontuu viikoittain.
Jääpallon SM-sarjakausi 1979–1980
Välierät
Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. Kahden ottelun yhteistulos ratkaisi jatkoonmenijän.
Kansainvälinen rikostuomioistuin
Allekirjoittaneet ja ratifioineet valtiot
27. lokakuuta 2017 lähtien 123 valtiota on ratifioinut Rooman perussäännön tai liittynyt siihen.
Doug Trapp
Valmentajana
Trapp nimitettiin saskatoonilaisen juniorijoukkue Fort Knoxin päävalmentajaksi kaudelle 1997–98. Ennen kautta 1998–99 hänet valittiin myös seuran urheilutoimenjohtajaksi. Hän jatkoi tehtävissä vuoteen 2001 asti, jolloin hänet valittiin estevanilaisen juniorijoukkueen apuvalmentajaksi. Tammikuussa 2003 hän nousi saman seuran päävalmentajaksi. Trapp lopetti valmentajana keväällä 2003 ja siirtyi kiinteistönvälitysalalle.
Monacon parlamenttivaalit 1998
Monacon parlamenttivaalit 1998 toimitettiin kahtena kierroksena 1. ja 8. helmikuuta 1998. Vaaleissa valittiin 18 edustajaa Monacon parlamenttiin, kansallisneuvostoon, viideksi vuodeksi. Valituista neljä oli naisia. Äänestysprosentti oli ensimmäisellä kierroksella 72,8 ja toisella 65,4. Kolme puoluetta asetti yhteensä 37 ehdokasta, mutta vain yksi puolue, Kansallinen ja Demokraattinen liitto, pääsi kansallisneuvostoon ja sai kaikki 18 paikkaa.
Max Wärn
Seuraura
Huhtikuussa 2011 Wärn teki kaksivuotisen sopimuksen Pelicansin kanssa. Hän siirtyi joukkueeseen Wärniä HIFK:ssa valmentaneen Kari Jalosen vanavedessä hakemaan lisävastuuta. Jalonen siirtyi kuitenkin ennen kauden 2011–2012 alkua KHL:ään. Wärn pelasi kuitenkin Kai Suikkasen alaisuudessa pirteän syyskauden. Hän kuitenkin loukkaantui marraskuussa 2011 ja Wärn palasi kaukaloihin helmikuussa 2012. Kevätkaudella hänen tehonsa jäivät vähäiseksi ja Wärnin rooli pieneni kevätkaudella. Hänen rikkonainen kautensa pilasi lopulta läpimurron. Wärn onnistui maalinteossa syyskauden jälkeen ensimmäisen kerran vasta toisessa välieräottelussa 5. huhtikuuta 2012 vieraissa Espoo Bluesia vastaan. Hän voitti kauden päätteeksi SM-hopeaa.
Maajoukkueura
Wärn pelasi alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuosina 2005 ja 2006, joista jälkimmäinen turnaus päättyi hopeaan. Hän toimi siinä Suomen varakapteenina. Vuoden 2005 turnauksessa Wärn palkittiin Saksaa vastaan pelatun alkulohkon ottelun päätteeksi Suomen ottelun parhaana pelaajana. Hän on toiminut myös alle 17-vuotiaiden maajoukkueen kapteenina.
Muuta
Wärnin isoveli Jon on pelannut myös jääkiekkoa.
McLaren MP4/2
McLaren MP4/2 (McLaren Project 4, 2nd design) oli John Barnardin suunnittelema Formula 1 -auto, jota Marlboro McLaren International -talli käytti kausilla –. Kaudella tallin käytössä oli kehitysversio MP4/2B ja kaudella 1986 MP4/2C.
Toivola (Sysmä)
Varhaisin maininta Toivolasta on vuodelta 1467. Kylä mainitaan myös maakirjassa 1539. Alkujaan Toivola on ollut osa Suurikylää. Muita nimityksiä kylälle ovat olleet Toijvila ja Toiviala. 1560-luvulla Toivolassa oli seitsemän tilaa.
Frédéric Bastiat
Teokset
Bastiat käytti tulleista ja protektionismista nimitystä "negatiivinen rautatie", koska tulleilla on sama vaikutus kauppaan kuin alueiden välisen kulkuväylän huonontamisella.
Monacon parlamenttivaalit 1993
Monacon parlamenttivaalit 1993 toimitettiin Monacossa kahtena kierroksena 24. ja 31. tammikuuta 1993 Kansallisneuvoston 18 edustajan valitsemiseksi. Valitut olivat parlamentaarikkoja viiden vuoden ajan. Valituista yksi oli nainen. Vaaleissa Kansallinen ja demokraattinen liitto sai 15 paikkaa (kolme vähemmän kuin viime vaaleissa) ja Kansallinen ja edistyksellinen liike kaksi paikkaa (kaksi enemmän kuin viime vaaleissa). Lisäksi yksi sitoutumaton pääsi kansallisneuvostoon.
Carson City
Carson City on Nevadan osavaltion pääkaupunki Yhdysvalloissa. Sen asukasluku on vuoden 2010 väestönlaskennan mukaan 55 274 ja vuoden 2017 arvion mukaan 54 745. Kaupungin talous perustuu nykyisin paljolti uhkapeleille, matkailulle, sekä Nevadan osavaltion pääkaupunkina liittovaltion ja osavaltion virastoille.
Vileika
Pari kilometriä Vileikan kaupungin itäpuolella Vilija-joessa (Neris) on vesivoimala patoineen. Padon itäpuolella sijaitsee 27 kilometriä pitkä Vilijan tekojärvi, joka on Valko-Venäjän suurin tekoallas. Pääkaupunki Minsk käyttää allasta raakavesilähteenään.
Jerry Harrison
Harrison on julkaissut sooloalbumit The Red and the Black (1981), Casual Gods (1987) ja Walk on Water (1990).
A Perfect Circle
A Perfect Circle (usein myös APC) on kitaristi Billy Howerdelin perustama yhdysvaltalainen rock-yhtye. Howerdel on toiminut kitarateknikkona mm. yhtyeille Nine Inch Nails, The Smashing Pumpkins, Fishbone, Guns N' Roses sekä Tool. Laulaja-sanoittaja Maynard James Keenan on tunnettu poliittisesti kantaa ottavista sanoituksistaan.
Sinop
Myöhempi historia
Marraskuussa 1853 Krimin sodan alkuvaiheessa Sinopin edustalla käytiin merkittävä Sinopin meritaistelu, jossa venäläiset tuhosivat turkkilaisen frigattieskaaderin. Tämä sai Britannian ja Ranskan julistamaan sodan Venäjälle.
Groningen (provinssi)
Groningen on Alankomaiden koillinen provinssi. Groningenin provinssin asukasluku on (vuonna 2015). Provinssin pääkaupunki on Groningen.
Vaskiluoto 1
Vaskiluoto 1 on toimintansa lopettanut 38 MW:n hiilivoimalaitos Vaasan Vaskiluodossa. Valmistuessaan 1958 se oli sähköteholtaan Suomen suurin lauhdevoimalaitos.
Peter Egan
Peter Egan (s. 28. syyskuuta 1948 Hampstead, Lontoo, Yhdistynyt kuningaskunta) on englantilainen näyttelijä, joka on näytellyt muun muassa televisiosarjoissa Big Breadwinner Hog (1969), Prince Regent (1979), Downton Abbey (2012–2015) ja Minkä taakseen jättää (2015–) sekä elokuvassa Bean – äärimmäinen katastrofielokuva (1997).
Suuri Pyhäkalan Linnavuori
Linnavuori
Linnavuori sijaitsee Lappeenrannan kirkosta 15 kilometriä etelälounaaseen ja se on Suuri Pyhäkalan lounaisrannalla oleva korkea kalliomäki. Se on pieni, mutta jyrkkäseinäinen vuori. Mäen laki on kolmion muotoinen ja epätasainen. Mahdollisen linnan kaakkois-, etelä ja itäsivusta on jyrkänteiden suojaama, mutta länsipuolella rinteet ovat loivia. Siellä sijaitsee lyhyt kiviraunio, joka on tulkittu kivivallin jäännökseksi. Valli on neljä metriä leveä ja 0,5–1,0 metriä korkea. Se voisi kuitenkin olla myös lapinraunio.
Trevor Eve
Eve voitti parhaan miesnäyttelijän Olivier-palkinnon vuonna 1981 ja parhaan miessivuosan Olivier-palkinnon vuonna 1997. Hän on näytellyt muun muassa National Theatressa. Eve 2010 Eve näytteli elokuvassa Aivan liian hotti, jossa näytteli myös hänen tyttärensä Alice Eve. Myös elokuvassa Trevor Even hahmo on tyttärensä näyttelemän hahmon isä. Hän näytteli yhtä päärooleista Minkä taakseen jättää -rikossarjan ensimmäisellä tuotantokaudella.
Tina Weymouth
thumb|Tina Weymouth Martina Michèle "Tina" Weymouth (s. 22. marraskuuta 1950, Coronado, Kalifornia ) on yhdysvaltalainen rockmuusikko. Hänellä on äitinsä puolelta ranskalaisia sukujuuria.
Dongnaen piiritys
Taistelun kulku
Japanilaisten ensimmäisen divisioonan komentaja Konishi Yukinaga yritti suostutella korealaisia avaamaan heille vapaan tien Kiinan valtaamiseksi. Dongdaen korealaisia johtanut Song Sanghyǒn kieltäytyi vaatimuksesta ja totesi ”minun on helppoa kuolla, mutta vaikea antaa teidän päästä läpi.” Japanilaiset hyökkäsivät linnoitukseen ja kukistivat tämän, mitä seurasi Busanin kaltaiset veriteot hävinneitä korealaisia sekä siviileitä kohtaan.
Atomiydin
Ytimen rakennetta, sitä koossa pitäviä voimia ja ytimien muuttumista tutkii ydinfysiikka. Vuonna 1912 Ernest Rutherford päätteli koetuloksista, että valtaosa atomin massasta on keskittynyt pienelle alueelle, ytimeen. Kemiallisissa reaktioissa atomien elektronit järjestyvät uudestaan mutta ytimet pysyvät ennallaan. Sen sijaan ydinreaktioissa ytimet muuttuvat.
Protonit ja neutronit
Protonit ja neutronit ovat fermioneja. Molemmat kuuluvat baryonien ryhmään. Baryoneja on muitakin, mutta muut ovat erittäin epästabiileja eikä niitä esiinny normaaleissa atomiytimissä. Hiukkasfysiikan laboratorioissa tosin on voitu valmistaa ytimiä, joissa on myös hyperoneja. Protonilla ja neutronilla on toisistaan poikkeava isospin-kvanttiluku, minkä vuoksi niillä voi olla sama kvanttimekaaninen aaltofunktio. Toisinaan niitä pidetään saman perushiukkasen, nukleonin, kahtena eri olotilana.
Mallien yhteensopivuus
Suprajuoksevan nestemäisen heliumin tavoin atomiytimet ovat esimerkki tilasta, jossa toisaalta tilavuuksia koskevat ”tavalliset” hiukkasfysiikan lait pätevät suurilla tilavuuksilla, mutta hiukkasten kvanttimekaanisella aaltoluonteella on vaikutuksensa. Niinpä suprajuoksevassa heliumissa samoin kuin Bose-Einstein-kondensaatissa atomeilla on tietty tilavuus ja ne ikään kuin ”koskettavat” toisiaan, mutta kokonaisuutena tällaisilla aineilla on erikoisia ominaisuuksia, jotka voidaan selittää vain kvanttimekaanisesti olettamalla, että atomeilla on myös aaltoluonne. Koska ytimen hiukkaset ovat fermioneja, niistä ei tällaista kondensaattia muodostu, mutta monet ytimen ominaisuudet voidaan selittää vain käsittelemällä hiukkasia sekä tietyn tilavuuden omaavina hiukkasina että aaltoina, joita voidaan kuvata Schrödingerin yhtälöllä.
Uuden Musiikin Kilpailu
Uuden Musiikin Kilpailu (lyh. UMK) on Ylen järjestämä kaikille musiikintekijöille avoin laulukilpailu, jossa musiikkityyli on vapaa. Kilpailussa etsitään parasta suomalaista kappaletta. Kilpailun voittaja edustaa Suomea.
Ohjelman kautta nosteen uralleen ovat saaneet mm. Stig, Arion, Krista Siegfrids, Softengine, Pertti Kurikan Nimipäivät, Saara Aalto, Erika Vikman, Blind Channel, Bess ja Käärijä.
Uuden Musiikin Kilpailu 2012
Uuden Musiikin Kilpailun voittajaksi selviytyi Pernilla Karlsson kappaleellaan "När jag blundar". Kappaleen on säveltänyt ja sanoittanut Jonas Karlsson. Kappale sijoittui ensimmäisessä semifinaalissa 41 pisteellä 12. sijalle eikä näin päässyt finaaliin.
Chris Frantz
Frantz ja Weymouth tuottivat Happy Mondaysin viimeisen albumin Yes Please!:n (1992) ja ovat tehneet yhteistyötä Gorillazin kanssa.
Apostolic United Brethren
Jäsenyys
AUB:llä on vähintään kolme yksityiskoulua, lisäksi monet vanhemmat opettavat lapsiaan kotona.
Thomas Addison
thumb|right|Thomas Addison Thomas Addison (2. huhtikuuta 1793 Longbenton – 29. kesäkuuta 1860 Lontoo) oli englantilainen lääkäri ja tutkija.
Addison kärsi masennuksesta ja teki itsemurhan kesäkuussa 1860 vetäydyttyään hieman aiemmin eläkkeelle. Virallisessa tiedonannossa mielialahäiriön kerrottiin olleen seurausta "aivojen ylityöstä".
Varjagikaarti
Taustaa
Norjalaiset, tanskalaiset ja ruotsalaiset viikingit perustivat 800-luvun lopulla oman valtionsa, Kiovan Rusjin, nykyisen Länsi-Venäjän ja Ukrainan alueelle. Mukana oli myös paljon hämäläisiä, karjalaisia ja virolaisia. Idän suunnasta katsottuna he kaikki edustivat samaa skandinavista kulttuuria. Monet viikingit matkustivat Bysantin valtakunnan pääkaupunkiin Konstantinopoliin, joka oli siihen aikaan Euroopan suurin kaupunki ja monien kauppareittien päätepiste tai risteys. Näitä miehiä kutsuttiin valtionsa mukaan ruseiksi, mutta slaavilaiset ja bysanttilaiset lähteet kutsuivat heitä varjageiksi. Sanan etymologiasta on käyty keskustelua, mutta yleisesti hyväksytyn teorian mukaan se tulee sanasta vàr (monikko vàrar), joka tarkoittaa luottamusta tai uskollisuudenvalaa: varjagit olivat siis ryhmä miehiä, jotka olivat vannoneet valan toveruudesta ja uskollisuudesta.
Ratkaiseva muutos tapahtui vuonna 988, kun Kiovan Rusjin ruhtinas Vladimir Suuri lähetti Bysantin keisari Basileiokselle 6 000 varjagia avuksi taistelussa kapinajohtaja Bardas Fokasta vastaan. Joukot saapuivat talvella 987–988, ja heistä muodostettiin silloin luultavasti ensimmäistä kertaa pysyvä palkkasoturiyksikkö seuraamaan keisaria. Vladimir oli halunnut päästä eroon näistä miehistä, koska he olivat olleet tyytymättömiä maksamattomien palkkojen takia. Khrysopoliksessa varjagit yllättivät juhlimassa olleet kapinalliset, tappoivat heistä monta ja ajoivat loput pakoon. Huhtikuussa 989 varjagit auttoivat Basileiosta kukistamaan Fokaksen alaisen Delfinaksen Skutarissa, ja 13. huhtikuuta 989 Fokas lyötiin Abydoksen taistelussa ja tapettiin. Vladimir kääntyi kristinuskoon ja otti bysanttilaisen prinsessan Annan vaimokseen.
1300- ja 1400-luvut
Varjagikaartia käytettiin 1300-luvulla pääasiassa seremoniallisiin ja vartiotehtäviin, ja heidät mainitaan useaan otteeseen myös henkivartijoina. Varjagit toimivat palatsikaartina eivätkä enää suorittaneet tärkeitä sotilastehtäviä. On kuitenkin todisteita, joiden mukaan englantilaiset palkkasotilaat ja varjagien jälkeläiset, varangopouloit, taistelivat Bysantin valtakunnan viimeisinä vuosina entiseen tapaan keisarien rinnalla. Viimeiset maininnat varjagikaartista ovat 1400-luvun alusta. Bysantin keisari Johannes VII Palaiologos kertoo kirjeessä, jonka hän lähetti vuonna 1402 Englannin kuningas Henrik IV:lle, että jotkut englantilaiset sotilaat taistelivat bysanttilaisten palveluksessa osmaneja vastaan. ”Englantilaiset kirveitä kantavat sotilaat” mainitaan vielä vuonna 1404, kun bysanttilaiset lähettivät lähettiläitä Roomaan. Varjageita ei mainita taisteluissa osmaneita vastaan 1400-luvulla, mutta on mahdollista, että kaarti säilyi Bysantin valtakunnan loppuun asti vuoteen 1453. On myös esitetty, että kaartin tehtävät siirtyivät 1400-luvulla kreetalaiselle kaartille, joka mainitaan vuonna 1422.
Van der Waalsin yhtälö
Yhtälö on muotoa
Tilavuuskorjaus
.
Korona radiata
Korona radiata ympäröi hedelmöittymättömän munasolun pinnalla olevaa zona pellucidaa ja se koostuu kahdesta tai kolmesta kerroksesta follikulaarisoluja. Follikulaarisolut kiinnittyvät zona pellucidaan ja niiden tärkein tehtävä on ylläpitää munasolun tärkeiden proteiinien saantia. Follikulaarisolut muodostuvat ovulaation aikana, mutta katoavat hedelmöittymisen jälkeen.